b'\n_START_ARTICLE_\nSopraano\n_START_SECTION_\n\xc3\x84\xc3\xa4niala\n_START_PARAGRAPH_\nSopraano on \xc3\xa4\xc3\xa4nityypeist\xc3\xa4 korkein ja sopraanon tessitura on korkeimmalla. Sopraanon vahvuusalue on kuorolaulamisessa s\xc3\xa4veliss\xc3\xa4 C4-F5. Kuorossa sopraano laulaa kuoron korkeimmat s\xc3\xa4velet. Harjaantuneella sopraanolla ei ole vaikeuksia laulaa C6-s\xc3\xa4velt\xc3\xa4 jota kutsutaan sopraano-c:ksi, mutta kuorossa sopraanon korkein s\xc3\xa4vel j\xc3\xa4\xc3\xa4 usein A5:een. Kuorossa sopraano yleens\xc3\xa4 kuljettaa melodiaa. Sopraano laulaa p\xc3\xa4\xc3\xa4-\xc3\xa4\xc3\xa4nell\xc3\xa4 eli yl\xc3\xa4rekisteriss\xc3\xa4 ja sopraanon p\xc3\xa4\xc3\xa4-\xc3\xa4\xc3\xa4ni on voimakas. Sopraanon \xc3\xa4\xc3\xa4nelle on tyypillist\xc3\xa4 puhtaus joka johtuu yl\xc3\xa4s\xc3\xa4velsarjan niukkuudesta. Oopperalaulamisessa sopraano pyrkii usein lis\xc3\xa4\xc3\xa4m\xc3\xa4\xc3\xa4n \xc3\xa4\xc3\xa4neen tenorin tumman \xc3\xa4\xc3\xa4nenv\xc3\xa4rin._NEWLINE_Sopraano viihtyy korkealla paremmin kuin mezzosopraano eik\xc3\xa4 v\xc3\xa4sy korkealla laulamiseen. Henkil\xc3\xb6 voi olla sopraano, jonka yl\xc3\xa4rekisteri vain on kehittym\xc3\xa4t\xc3\xb6n. Sopraanon \xc3\xa4\xc3\xa4ni el\xc3\xa4\xc3\xa4 ja on joustava G5-C6 paikkeilla. Lyyrisen sopraanon korkein s\xc3\xa4vel on D6:n paikkeilla. Tunnetun lyyrisen sopraanon Anna Netrebkon mukaan jo s\xc3\xa4velet B\xe2\x99\xad5 ja B5 ovat korkeita s\xc3\xa4veli\xc3\xa4. Koloratuurisopraanon korkeimmat s\xc3\xa4velet ovat tyypillisesti F#6:n ja G6:n paikkeilla. Koloratuurisopraano saattaa pysty\xc3\xa4 laulamaan A6:n. Korkeimman laulettavan s\xc3\xa4velen j\xc3\xa4lkeen sopraano siirtyy vihellysrekisteriin jossa \xc3\xa4\xc3\xa4nihuulten v\xc3\xa4list\xc3\xa4 p\xc3\xa4\xc3\xa4see laulu\xc3\xa4\xc3\xa4nen sijaan vihellys._NEWLINE_Sopraanon rinta\xc3\xa4\xc3\xa4ni eli alarekisteri on tyypillisesti kehittym\xc3\xa4t\xc3\xb6n ja heikko. Sopraano ei p\xc3\xa4\xc3\xa4se mataliin s\xc3\xa4veliin ja alle C4:n s\xc3\xa4velet tuottavat tyypillisesti vaikeuksia. Sopraanon matalimmat s\xc3\xa4velet ovat tyypillisesti henkevi\xc3\xa4 ja heikkoja ja matalin laulukelpoinen s\xc3\xa4vel voi olla B3. On kuitenkin olemassa laajan \xc3\xa4\xc3\xa4nialan sopraanoja joilla alarekisteri on kehittyneempi. Esimerkkej\xc3\xa4 t\xc3\xa4llaisista ovat muiden muassa Mariah Carey, Tarja Turunen, Saara Aalto, Sia ja Leona Lewis. Alarekisteri\xc3\xa4 k\xc3\xa4ytet\xc3\xa4\xc3\xa4n popul\xc3\xa4\xc3\xa4rimusiikissa, eik\xc3\xa4 kuorossa ja oopperassa matalia s\xc3\xa4veli\xc3\xa4 sopraanolta vaadita._NEWLINE_Tyypillisesti oopperateosten korkein s\xc3\xa4vel on C6, mutta on joitain oopperoita joissa esiintyy s\xc3\xa4veli\xc3\xa4 t\xc3\xa4t\xc3\xa4 korkeammalta. Tunnettu korkea s\xc3\xa4vel F6 esiintyy Mozartin Taikahuilun Queen of the Night -osan loppuhuipennuksena._NEWLINE_Sopraanoilla on harjoitellessa ja \xc3\xa4\xc3\xa4nenavauksessa tapana osua korkeaan s\xc3\xa4veleen C6:n yl\xc3\xa4puolella josta \xc3\xa4\xc3\xa4nen annetaan valua alasp\xc3\xa4in mahdollisten yl\xc3\xa4rekisterin katkokohtien siloittamiseksi ennen yl\xc3\xa4rekisteriss\xc3\xa4 laulamista. Liukumalla siloittamaton yl\xc3\xa4rekisteri saattaa muutoin katketa kesken klassistyylisen laulamisen._NEWLINE_Diskanttiavaimen eli g-avaimen korkeimman osoittaman nuottiviivan s\xc3\xa4vel on F5. V\xc3\xa4litt\xc3\xb6m\xc3\xa4sti viivan yl\xc3\xa4puolella on s\xc3\xa4vel G5 ja ensimm\xc3\xa4inen apuviiva tarvitaan s\xc3\xa4veleen A5. C6-s\xc3\xa4vel merkit\xc3\xa4\xc3\xa4n kahden apuviivan avulla. Sopraanon laulamat korkeimmat s\xc3\xa4velet siis merkit\xc3\xa4\xc3\xa4n apuviivoilla nuottiviivaston yl\xc3\xa4puolelle. Sopraanolle sopii s\xc3\xa4vellaji F-duuri, johon kuuluvat s\xc3\xa4velet F4 sek\xc3\xa4 F5 ja C6 on korkein s\xc3\xa4vel._NEWLINE_Sopraanon \xc3\xa4\xc3\xa4ni jakaantuu useampaan rekisteriin. Rintarekisteri on s\xc3\xa4velten G3-E flat 4 v\xc3\xa4lill\xc3\xa4. S\xc3\xa4velen E flat 4 kohdalla sopraano siirtyy keskirekisteriin, joka ulottuu s\xc3\xa4veleen F sharp 5 asti. Keskirekisteri voidaan jakaa alempaan keskirekisteriin E flat 4-C sharp 5 ja ylemp\xc3\xa4\xc3\xa4n keskirekisteriin C sharp 5-F sharp 5. Sopraanon yl\xc3\xa4rekisteri eli p\xc3\xa4\xc3\xa4-\xc3\xa4\xc3\xa4ni on v\xc3\xa4lill\xc3\xa4 F sharp 5-C6 tai C sharp 6. Flageolet-rekisteri on D6 tai D sharp 6 s\xc3\xa4velten paikkeilta korkeimpiin mahdollisiin s\xc3\xa4veliin._NEWLINE_Musikaaleissa ja musiikkiteatterissa sopraanon tulisi olla kykenev\xc3\xa4 puhumaan hyv\xc3\xa4ll\xc3\xa4 laadulla v\xc3\xa4hint\xc3\xa4\xc3\xa4n G4- tai A4-s\xc3\xa4velen korkeudelta. Sopraanon belttausv\xc3\xa4li alkaa s\xc3\xa4velest\xc3\xa4 B4/C5 ja ulottuu F5:een ja sit\xc3\xa4 korkeammallekin.\n_START_SECTION_\nSopraanotyyppej\xc3\xa4\n_START_PARAGRAPH_\nOopperan maailmassa sopraano\xc3\xa4\xc3\xa4ni\xc3\xa4 luokitellaan luonteensa ja v\xc3\xa4rins\xc3\xa4 perusteella erilaisiin \xc3\xa4\xc3\xa4nityyppeihin. Monet p\xc3\xa4\xc3\xa4sankarittaren roolit on kirjoitettu nimenomaan sopraanoille. Alla on lueteltu sopraanotyyppej\xc3\xa4 niihin yhdistett\xc3\xa4vine rooleineen.'